HERÄTYKSEN LÄPIMURTO Hermes Falcao Jr.
VIEMÄSSÄ EVANKELIUMIA KANSOILLE
PARANTUMISIA
PELASTUMISIA
IHMEITÄ
VAPAUTTA
KOE JEESUKSEN TOIMINTA
HERÄTYKSEN LÄPIMURTO
Tervetuloa ohjelman pariin. Olen Hermes Falcao Jr.
Tänään luvassa on voimallinen jakso -
ottaen huomioon vuoden 2020 tapahtumat.
Uusi vuosi, 2021, on alkamassa.
Aloitamme sen odottaen, että Herra tekee suuria.
Tässä jaksossa luomme katsauksen vuoden 2020 tapahtumiin, -
jotka ovat jättäneet jälkensä maailmaan ja seurakuntaan.
Uskon, että meitä kutsutaan Herrassa johonkin syvempään.
Kristuksen seurakuntaa maan päällä kutsutaan syvempään paikkaan, -
jossa olemme juurtuneet ja perustuneet Sanaan uudella tavalla -
ja meitä valmistellaan Kristuksen tulemista varten.
Tapahtui asioita, jollaisia ei ollut tapahtunut ihmiskunnan historiassa.
Maailmassa on ollut ennenkin vaikeaa.
Kaksi maailmansotaa.
Kulkutauteja ja muuta.
Mutta koskaan aiemmin historiassa ei ole ollut maailmanlaajuista sulkua.
Ei matkustamista.
Kaupat, ravintolat, urheilu, -
seurakunnat suljettuina. Sellaista ei ole tapahtunut aiemmin.
Samanaikaisesti monissa maissa. Muistan, kun se tapahtui, -
olin matkalla Israeliin Jerusalemiin.
Minä, vaimoni ja vanhempani -
olimme menossa Jerusalemiin kuvaamaan parantamismaratonia.
Se näkyisi ympäri maailman TBN Venäjän kautta.
Kun olimme matkalla, kuulimme uutiset, -
että covid-19 leviää kaikkialla maailmassa -
ja että Israel oli sulkemassa rajansa -
laskeutumisemme jälkeisenä päivänä.
Muistan tuskan tunteen, joka oli kaikkien sydämessä.
Muistan uutiset, uutisotsikot ja tapahtumat.
Israeliin päästyämme kuvasimme tv-lähetyksen.
Ihmisiä parani ja vapautui. Se oli voimallista.
Meidän piti kuitenkin lähteä pikaisesti, jotta pääsimme pois maasta.
Lentokentät olivat täynnä ihmisiä.
Ihmiset yrittivät päästä kotiin, sillä kukaan ei tiennyt, mitä tapahtuisi.
Se oli maaliskuu 2020.
Muistan, kun tulimme takaisin.
Oli ihme, että lentomme saatiin vielä muutettua -
ilman mitään ongelmia.
Pääsimme kotiin. Kaikki paikat olivat sulkemassa.
Seurakunnat keskeyttivät toimintansa, kuten sanoin. Kaikki liikkeet.
Ihmiset pelkäsivät tuntematonta tautia.
Hallinnoille annettiin tiukat rajoitusmääräykset.
Oli pelon ja paniikin tunnetta, jota levitettiin.
Keskellä kaikkia näitä tapahtumia, -
joita me muistelemme ja analysoimme -
tässä jaksossa, -
muistin sananpaikkoja.
Luuk. 21:ssä puhutaan Herran tulemisen merkeistä.
Siinä sanotaan, että kun näette näiden tapahtumien alkavan, -
nouskaa ylös, nostakaa päänne, -
katsokaa ylös, sillä teidän vapautuksenne on lähellä.
Silloin mediatyömme alkoi kasvaa entistä enemmän.
Meillä on televisio-ohjelma TV7-kanavalla.
Se on näkynyt seitsemän vuotta Suomessa -
ja myös Virossa ja Ruotsissa.
Olemme olleet vuodesta 2017 TBN Venäjä -kanavalla, -
joka näkyy kaikkialla maailmassa.
Siihen aikaan pääsimme Pakistanissa kanavalle, -
joka näkyy monessa maassa. Muslimeja pelastuu.
Olemme nyt myös The Now -kanavalla.
Tavoitamme yhä enemmän katsojia myös YouTubessa ja Facebookissa.
Ihmiset tilaavat kanavamme ja katsovat lähetyksiämme päivittäin.
Rukoilemme, ja ihmisiä paranee viruksesta.
Ihmisiä teho-osastolla.
Heidän puolestaan pyydetään rukousta, ja he paranevat.
Monia muita vapautuu demoneista nettilähetysten kautta.
Lähetimme avustuksia Brasiliaan.
Sadat perheet saivat ruokakorimme.
Tuhannet ihmiset saivat siunauksen -
lähettämämme ruoka-avustuksen muodossa.
Nämä perheet tarvitsivat kipeästi apua.
He saivat evankeliumin tänä aikana.
Jumala on laskenut sydämellemme, että evankeliointia on jatkettava.
Moni asia on muuttunut.
Emme juurikaan matkustaneet.
Kävin vuonna 2020 vain Suomessa ja Israelissa.
Tavallisesti käyn vuoden aikana monissa eri paikoissa.
Mutta yksi asia on varma. Evankeliumi ei ole pysähtynyt.
Tulemme analysoimaan syvemmin -
vuoden 2020 tapahtumia kerratessamme niitä.
Meillä on teille myös toivon sana ja rukousta, -
että Herra tekee uutta elämässäsi, työssäsi ja perheessäsi -
ja toimii väkevästi niin kuin vain Pyhä Henki voi.
Pysy mukana, kun näytämme teille aivan kohta videoita.
Ohjelman lopussa rukoilen sinun ja perheesi puolesta, -
että vuosi 2021 tulee olemaan mahtava sinulle.
Mitä ikinä maailmassa tapahtuukin, -
Herra ei ole hylännyt lapsiaan.
Olet Hänen kädessään.
Katsotaan videot ja muu materiaali.
Pysy kanavalla, sillä tulet pitämään tästä jaksosta.
Vuonna 2020 näimme entistä enemmän merkkejä, -
jotka Raamatun mukaan edeltävät Herran tulemusta.
Toki näitä merkkejä on näkynyt ennenkin.
Mutta nyt niiden voimakkuus, määrä ja yhteen suuntautuminen -
on ollut hyvin huomattavaa.
Raamattu sanoo Joel 2:28:ssa: -
"Näitten jälkeen minä olen vuodattava Henkeni kaiken lihan päälle, -
ja teidän poikanne ja tyttärenne ennustavat, -
vanhuksenne unia uneksuvat, nuorukaisenne näkyjä näkevät.
Ja myös palvelijain ja palvelijattarien päälle -
minä niinä päivinä vuodatan Henkeni.
Minä annan näkyä ihmeitä taivaalla ja maassa: -
verta ja tulta ja savupatsaita".
Maailmassa on ollut paljon tulipaloja, -
laajoja tulipaloja.
Brasilian tulipalot herättivät kansainvälisen median huomion.
Pian sen jälkeen Australiassa joka puolella oli valtavat tulipalot.
Niiden uskotaan tappaneen miljardeja eläimiä.
Tuhot ovat olleet valtavat.
Uutiset Australian tulipaloista olivat hämmästyttäviä.
Tulipaloja oli myös Indonesiassa, Chilessä, Argentiinassa, Kanadassa, -
Portugalissa, Espanjassa ja Siperiassa.
Ja Yhdysvaltojen länsirannikolla tulipalot ovat olleet suuria -
ja valtavia.
Tälläkin hetkellä kaikkialla maailmassa on tulivuorenpurkauksia.
Esimerkiksi Guatemalassa, Chilessä ja Italiassa -
on suuria purkauksia ja savupatsaita.
Herran tulemukseen viittaavia merkkejä.
Meidän tulisi Jumalan omina kiinnittää niihin huomiota, -
sillä nämä tapahtumat -
ovat selvä kuva Raamatun profetiasta.
Toinen Raamatun mainitsema merkki Herran tulosta on maanjäristykset.
Jeesus profetoi Matt. 24:ssä, Luuk. 21:ssä ja Mark. 13:ssa, -
että eri puolilla maailmaa esiintyisi maanjäristyksiä.
Niitä on nyt laajalti erityisesti juuri nyt.
Pelkästään vuonna 2020 -
eri puolilla maailmaa oli yli 13 000 maanjäristystä.
Esimerkiksi Meksikossa, Venäjällä, Turkissa, -
Kreikassa, Yhdysvalloissa ja monissa muissa paikoissa -
on vavahdellut maa.
Magnitudi on paikoin ollut suuri.
Esimerkiksi Turkissa maanjäristys tappoi noin 118 ihmistä.
Maanjäristysten määrä on kasvanut. Tutkijoiden mukaan -
maanjäristysten määrä on kasvanut kymmenessä vuodessa.
Vitsauksia kaikkialla maailmassa. Vuonna 2020 oli paljon heinäsirkkoja -
valtavina parvina kymmenissä maissa.
Esimerkiksi Intia, Eritrea, Somalia, Uganda, Pakistan, Iran, -
Etiopia ja Kenia kärsivät suurista sirkkalaumoista.
Ne tuhoavat satoja ja aiheuttavat suurta kaaosta.
Esimerkiksi Keniassa on raportoitu suurista sirkkalaumoista.
Laumat ovat olleet niin suuria, että ne peittivät alueen, -
jonka pituus oli 40 kilometriä ja leveys 60 kilometriä.
Se peittäisi Pariisin kaupungin 24-kertaisesti.
Se ei ole siis mikään pikkuasia.
Sirkkoja on ollut myös USA:ssa Las Vegasissa -
ja Etelä-Amerikassa Paraguayssa ja Uruguayssa.
Moni maa kärsii niistä. Se ei ole pikkujuttu.
Osa tapahtumista on raamatullisessa mittakaavassa, -
ja niitä pitää tarkkailla.
Vuonna 2020 puhkesi myös uuden koronaviruksen, covid-19:n, vitsaus.
Se iski moniin maihin. Se sulki monia maita.
Sellaista ei ole ikinä ennen tapahtunut.
Totta on myös, että virusta on politisoitu.
Se on aiheuttanut kahtiajakoa, -
erimielisyyksiä, keskustelua ja hämmennystä.
Mutta totuus on, että on olemassa virus -
ja vitsaus, ja se iski moniin maihin -
hyvin vakavassa mittakaavassa.
Maailma on joutunut pelon alle.
Ihmiset panikoivat ja pelkäävät henkensä edestä.
Matkustaminen on monin paikoin kielletty.
Liiketoimintaa ei voi jatkaa vanhaan malliin.
Seurakunnat ovat joutuneet keskeyttämään toimintansa.
Jumalanpalveluksiin ei voi kokoontua.
Monia muutoksia. Pienyritykset ovat lopettaneet.
Talousjärjestelmiä on romahtanut -
viruksen ja sen poliittisten vaikutusten seurauksena.
Raamattu sanoo 1. Moos. 1:ssä, -
että Jumala perusti taivaat -
ja ne ovat merkkeinä ihmisille.
Joulukuun 21. päivänä 2020 -
on talvipäivänseisaus.
Silloin kaksi planeettaa ikään kuin yhdistyy, -
Jupiter ja Saturnus.
Ne lähestyvät toisiaan.
Tämä ilmiö nähtiin maan päällä viimeksi -
noin 800 vuotta sitten.
Sitä ei pidä siis jättää huomiotta, -
sillä merkkejä on taivaalla -
ja maan päällä.
Poliittisia merkkejä, vitsauksia, maanjäristyksiä.
Kaikkia näitä asioita tapahtui yhä kiihtyvällä tahdilla -
vuonna 2020.
Jumala puhuu tavalla ja toisella.
Yksi tapa, jolla Hän Raamatun mukaan puhuu, on merkit.
Ja näemme nyt merkkejä.
Se, mitä Raamatussa on profetoitu, on toteutumassa.
Se ei ole satua eikä vain jokin tarina.
Raamatun profetiat toteutuvat silmiemme edessä.
Koronakriisin aikana jotkut johtajat ovat puhuneet -
maailmanhallinnon perustamisesta.
Ilmestyskirja profetoi, että eräänä päivänä on vain yksi hallinto, -
yksi valuutta ja yksi uskonto.
Nämä asiat eivät tapahdu yhdessä yössä.
Olemme nähneet tämän asian valmistelua -
maailman levottomuuksissa, -
jotta laittomuuden ihminen, antikristus, voi tulla esiin, -
tässä tapahtumakulussa.
En väitä, että se tapahtuu juuri nyt, -
mutta tapahtumakulkua ja näyttämöä valmistellaan sitä varten.
Raamattu sanoo, että tulee päivä, -
jolloin emme voi ostaa emmekä myydä ilman pedon merkkiä.
Teknologinen kehitys ja maailman ajankohtaistapahtumat -
ovat valmistelua sitä päivää varten.
Se ei tapahdu yhdessä yössä, vaan se on prosessi.
Se prosessi on jo pitkällä.
Se on tulossa.
Jeesus tulee takaisin pian.
Näit äsken monia merkkejä Herran tulosta.
Emme näytä niitä vain siksi, että voisit hämmästellä.
Kun Jumala puhuu, Hän odottaa vastausta.
Kysymykseni sinulle tänään on, -
onko suhteesi Jeesukseen oikealla paikalla -
vai onkokaan sinulla suhdetta Jeesukseen.
Voi olla, ettet edes tunne Jeesusta henkilökohtaisesti.
Saatat tietää Jeesuksesta Raamatusta, -
mutta sinun pitää tuntea Jeesus henkilökohtaisesti -
ottamalla Hänet sydämeesi. Ehkä et ole ikinä kutsunut Häntä sydämeesi.
Olet voinut antaa elämäsi Jeesukselle kauan sitten, -
mutta et elä Hänelle tänään.
Et ole varma, onko sinulla ikuista elämää.
Et ole varma, menisitkö taivaaseen Kristuksen luo, jos tänään kuolisit,
Tarjoan sinulle mahdollisuutta rukoilla kanssani -
ja pyytää Jeesusta sydämeesi -
tai palata Hänen luokseen. Lausu kanssani: -
Isä, kiitos, että lähetit Jeesuksen -
kuolemaan ristillä syntieni edestä.
Kiitos, että herätit Hänet kolmantena päivänä kuolleista.
Tänään tunnustan, että Jeesus Kristus on Herrani ja Vapahtajani.
Anna anteeksi syntini, kirjoita nimeni Elämän kirjaan -
ja anna minulle uusi alku.
Jeesuksen nimessä, aamen.
Kerro meille, jos rukoilit kanssamme. Haluan kuulla sinusta -
ja onnitella sinua. Rukoilemme puolestasi.
Jos pidit tästä videosta, tilaa YouTube-kanavamme.
Olemme julkaisseet viikoittain sisältöä, -
joka rikastaa hengellistä elämääsi.
Tykkää videosta, kommentoi ja jaa sitä.
Paina Tilaa-painiketta.
Aktivoi ilmoitukset uusista videoista, -
ettet jää paitsi yhdestäkään. Tilaa heti.
Kuten näet, vuosi 2020 oli rajapyykki -
maailmalle ja seurakunnalle.
Ei ole sattumaa, -
että kaikki tämä tapahtuu samaan aikaan.
Näimme tulivuorenpurkauksia, hurrikaaneja, -
viruksen, rajoitustoimia -
ja monia muita asioita, -
jotka edustavat kaaosta.
Se, miten kaikki tapahtui samanaikaisesti, -
osoittaa meille, miten erikoista aikaa elämme.
Kysymykseni on, miten vastaamme. Miten meidän tulisi vastata?
Antaudummeko pelolle ja paniikissa elämiselle? Emme.
Vastaukseni uskovana Kristukseen -
ja Jumalan lapsena on jatkaa evankeliumin julistamista -
sopivalla ja sopimattomalla hetkellä.
Raamattu käskee mennä kaikkeen maailmaan -
ja julistaa evankeliumia kaikille luoduille.
Evankeliumin julistaminen onkin tärkeä merkki lopunajoista.
Matt. 24:n mukaan evankeliumi julistetaan kaikille kansoille -
ja sitten tulee loppu. Seurakuntana meidän täytyy tehdä päätös: -
evankeliumi ei ikinä pysähdy.
Emme ikinä lakkaa julistamasta evankeliumia.
Meidän tulisi aina pyrkiä viemään evankeliumia kaikille kansoille -
ja kaikille ihmisille, joille vain voimme, -
jotta kaikki kuulisivat ilosanoman Jeesuksesta.
Aloita uusi vuosi sillä asenteella ja ymmärryksellä, -
että Herra ei ikinä jätä eikä hylkää sinua.
Hänen lupauksensa pitävät yhä.
Herra hallitsee elämääsi.
Daavid sanoi: "Herra on Paimeneni. Ei minulta mitään puutu."
Hän pitää sinustakin huolen.
Kaikki elämääsi koskevat asiat Raamatussa, kaikki lupaukset, -
ovat voimassa edelleen, tänäkin aikana.
Tahdon sinun ymmärtävän, että tapahtui mitä tapahtui, -
mikä tilanne onkaan tällä hetkellä poliittisesti -
ja kansakuntana, -
Herran käsi on elämäsi yllä -
eikä sinulla ole mitään pelättävää.
Maailma vaeltaa pimeydessä tietämättä, minne se menee.
Mutta Jumalan lapsen, joka on ottanut vastaan Kristuksen, tulisi ymmärtää, -
että vaellamme ikuisen elämän varmuudessa.
Meillä on Pyhä Henki. Raamatun mukaan Hän on auttajamme.
Hän on lohduttajamme.
Hän on neuvonantajamme.
Jeesus sanoi, ettei Hän jätä meitä yksin.
Hän lupasi lähettää meille neuvonantajan, auttajan, -
joka ohjaa ja johtaa meidät kaikkeen totuuteen.
Muista, ettet ole tällä matkalla yksin.
Ei väliä, millaisia ennusteita annetaan -
tai mitä hallinnossa tapahtuu.
Ei ole väliä, mitä määräyksiä tulee -
tai vaikkapa tyrannia.
Ei ole väliä, millaisia asioita eteemme tulee.
Jeesus sanoi rakentavansa seurakuntansa, -
ja tuonelan portit eivät sitä voita.
Tahdon sinun aloittavan vuoden 2021 ymmärtäen, -
että Kristuksessa sinä olet voittaja.
Olet enemmän kuin voittaja Kristuksen kautta, joka sinua rakasti.
Herra taistelee puolestamme. Hän on sinun puolellasi, ei sinua vastaan.
Älä pelkää huomista.
Älkää mistään murehtiko, sanoo Raamattu.
Kaikessa saattakaa pyyntönne rukouksella Herran eteen.
Aloita vuosi 2021 ymmärtäen, että mitä ikinä tänä vuonna tapahtuukin...
Vuosi 2020 yllätti kaikki.
Tapahtui odottamattomia asioita.
Vuoden alussa kaikki olivat uudesta vuodesta innoissaan ja onnellisia.
Mutta kaikki, mitä sitten tapahtui, tuli kaikille yllätyksenä.
Mutta ei Herralle. Hän tuntee lopun jo alussa.
Kun aloitamme vuoden 2021, -
joillakin on synkkiä ennusteita.
Mutta tahdon sanoa, että Hän ei ikinä jätä eikä hylkää sinua.
Tahdon rukoilla puolestasi.
Isä, rukoilen jokaisen katsojan puolesta Jeesuksen nimessä.
Siunaa ja vahvista heitä.
Tee vuodesta 2021 heille uudenlaisen hengellisen kasvun vuosi.
Varjele seurakuntaasi ja lapsiasi.
Peitä heidät Jeesuksen verellä. Älköön mikään paha heitä koskettako.
Älköön sairaus heitä koskettako. Näet sairaat ja viruksesta kärsivät.
Kosketa lapsia kaikkialla maailmassa ja paranna heidät Jumalan kunniaksi.
Paranna sairaat, Herra. Vapauta ahdistetut.
Joku katsoja kärsii tälläkin hetkellä hirvittävästä demonisesta häirinnästä.
Julistan sinulle Jeesuksen nimessä vapautta Pyhän Hengen voimassa.
Jeesuksen Kristuksen nimessä.
Ole siunattu. Puhun ja julistan ylitsesi.
Olkoon vuosi 2021 siunattu -
ja täynnä toivoa Jeesuksen väkevässä nimessä.
Aamen.
Ota meihin yhteyttä sosiaalisessa mediassa.
Tilaa YouTube-kanavamme.
Tykkää meistä Facebookissa. Seuraa meitä Instagramissa.
Muista myös lähettää meille rukouspyyntöjä sähköpostitse.
Jos olet Virginian Richmondissa, -
vieraile Faith Connection -seurakunnassamme.
Osoite on ruudussa. Tule sunnuntaina klo 10.30.
Olisi ilo tervehtiä sinua ja nähdä sinut täällä.
Rakastamme sinua. Pidetään yhteyttä. Rukoilemme puolestasi ja uskomme, -
että Jumala tekee suuria elämässäsi vuonna 2021.
Rukoile sinäkin puolestamme. Jumalan siunausta!
ONNELLISTA UUTTA VUOTTA!
HERÄTYKSEN LÄPIMURTO Hermes Falcao Jr.:n kanssa.
VIEMÄSSÄ EVANKELIUMIA KANSOILLE
PARANTUMISIA
PELASTUMISIA
IHMEITÄ
VAPAUTTA
KOE JEESUKSEN TOIMINTA
Suomennos: Marianne Tenetz